
 Р А Й О Н Е Н   С Ъ Д  -  К А З А Н Л Ъ К

                                 гр. Казанлък 6100 ул. “Паисий Хилендарски” 16, 
        Администрация - тел./факс: 0431/6 38 34 Счетоводство – тел.: 0431/6 41 05
http://www.kz-court.org, e-mail:krs@kz-court.org


                                                       УТВЪРДИЛ:
                          АДМ. РЪКОВОДИТЕЛ – ПРЕДСЕДАТЕЛ 

                                                       НА РАЙОНЕН СЪД – КАЗАНЛЪК:        …/п/…
                                                                                                                   /Радослава Маждракова/
ВЪТРЕШНИ ПРАВИЛА 
ЗА РАБОТА С ПОС – ТЕРМИНАЛНИ УСТРОЙСТВА
ноември, 2015 година
1. ОБЩИ ПОЛОЖЕНИЯ 
Настоящите Вътрешни правила са изготвени на основание чл. 5, ал. 2  и чл. 7, ал. 1 от Закона за финансовото управление и контрол в публичния сектор /ЗФУКПС/, в съответствие с принципите на добро финансово управление - законосъобразност, ефективност и ефикасност при събирането на държавни такси и набирането на чужди средства в лева.

Тези правила уреждат реда и условията за прилагане на чл. 4, ал. 1 от Закона за ограничаване на плащанията в брой /ЗОПБ/ в Районен съд - Казанлък, във връзка с Решение на комисия „Бюджет и финанси" при ВСС по Протокол № 8/18.02.2015 г.

II. НАЧИН НА ЕКСПЛОАТАЦИЯ 

1. В Районен съд – Казанлък са инсталирани 2 бр. ПОС-терминални устройства, по които ще постъпват суми по сметките на съда,  наредени по реда на чл. 4, ал. 1 от ЗОПБ: 

- в счетоводството на съда - за транзитната сметка и 

- в съдебно-изпълнителната служба - за набирателната сметка.

Във връзка с необходимостта от обобщаване на информацията за постъпилите суми за деня, работното време за работа с ПОС-терминалните устройства с граждани е всеки ден от 09.00 часа до 16.50 часа. 

Преди обработка на плащане с карта, служителите трябва да спазват следната последователност в работата си:

· да проверят за наличието на подпис в полето за оторизиран подпис;

            -  да проверят за наличието на задължителните защитни знаци /елементи върху MasterCard, Visa, Visa Electron или  Maestro/ Борика картата, в зависимост от типа на картата;

· да се уверят, че картата не е видимо повредена или подправена;

· да се уверят, че картата не е с изтекла валидност;

· да изискат от картодържателя лична карта или друг документ за самоличност и сравнят имената и подписа на картодържателя от документа за самоличност с тези от картата – те трябва да съвпадат.  
            2. След успешно приключване на транзакцията:

                    - от ПОС-терминалното устройство се разпечатват 2 броя идентични бона за извършената транзакция - единият се дава на лицето, ведно с попълнена вносна бележка от служителя, а вторият остава при служителя;

- лицето, от чиято карта е преведена сумата, подписва задължително вносната бележка, която се прикрепя към разпечатания бон.
Вносната бележка се изготвя в 3 /три/ екземпляра.

СЪДЕБНИЯТ СЛУЖИТЕЛ:
            - „скопчава” първия екземпляр от вносната бележка за всяка от сумите заедно с първия бон от ПОС-терминала, подписан от лицето - така „скопчаните” документи се съхраняват в счетоводството на съда за последващо осчетоводяване на преведените суми; 

- „скопчава” втория екземпляр от вносната бележка за всяка от сумите с втория бон от ПОС-терминала - така „скопчаните” документи се предават на лицето за последващо представяне в деловодството на съда по съответното дело с молба;
   - третият екземпляр от вносната бележка за всяка от сумите, без приложен бон, се предават на лицето.
   3. След приключване на работния ден:

  За отчитане работата през деня, в края на работното време съдебните служители, които обслужват ПОС-терминалните устройства, изготвят справка за постъпленията по сметките на съда от извършените транзакции чрез инсталираните в съда ПОС-терминали /Приложение № 2/.
Към справката за постъпленията по всяка от сметките се прилагат натрупаните през деня документи за преведените суми по съответната сметка /Приложение № 1/,  прикрепени с бонове от ПОС-терминалите. Документите се предават на главния счетоводител за последващо осчетоводяване на постъпилите суми.

4. Приключване на месеца.

     В последният работен ден от месеца, служителите, обслужващи ПОС-терминалните устройства, изготвят обобщена справка за използваните терминални устройства ПОС и извършени транзакции по чл. 4, ал. 1 от Закона за ограничаване на плащанията в брой за периода от 1-во число на месеца до 30/31 число, която се съхранява в счетоводството /Приложение № 3/.

     Настоящите вътрешни правила влизат в сила от датата на тяхното утвърждаване с нарочна Заповед на Председателя на съда.
Приложение № 1

Превод на сума чрез РОS-терминал в Районен съд – Казанлък
Дата и час:
…………………….
Транзакция:
…….     Терминал:…………………………..

Сметка: Бюджет / Депозит
Сума:
…….
словом:
………………………………..
Платец:
………………………………..
Задължено лице:
……………………………….
Вид дело/документ, номер, година: ……………………………………………
Вид сума: държавна такса / депозит за вещо лице 
Пояснение: за образуване на дело / за хонорар на вещо лице

                                                              Длъжност:
 ……………....…………….
                                                                                      /……………………………./

Приложение № 2 (Ежедневна справка)

   Дата: ……………………….…..,    час: …………………………..
Длъжност:


/
/

Приложение № 3  (Ежемесечна справка)

С П Р А В К А

за използваните терминални устройства ПОС и извършени транзакции 
по чл. 4, ал. 1 от Закона за ограничаване на плащанията в брой

          от
..   до  …………………………………………
	№
	Наименование на бюджетната организация
/структура, звено/
	Брой устройства ПОС
	Брой на

ПОС-транзакции
	Обща стойност на ПОС-транзакциите
	В1С код и наименование на банката, обслужваща ПОС-устройство на бюджетната организация

Длъжност: ………………………..

                           /…………………/

Всичко по сметката	бр. транзакции на стойност…………лв.

